alexandrainst/scandi-wiki huggingface dataset:
Vierordenen

Vierordenen (Malpighiales) er ein orden av blomstrande plantar. Han inngår i gruppa Eurosidae I i den omfattande gruppa Rosidae.  

Både namnet og omfanget av familiar og slekter som høyrer til gruppa er noko usikkert. 
Under Cronquist-systemet 1981–1998 fanst det også ein eigen orden Rafflesiales med tre familiar, Hydnoraceae, Mitrastemonaceae og Rafflesiaceae, der sistnemnde no høyrer til i Malpighiales medan dei to første er plassert i lyngordenen (Ericales).

Ordenen er rekna for å ha rundt 39 familier med i alt 716 slekter og nesten 16 000 artar. Av desse har vortemjølkfamilien om lag 6 000 artar.

Medlemmer i Noreg 
Fleire av arteae i ordenen er representert i norsk og nordisk flora. Dei familiane og slektene som er representert, omfatter:
 Evjeblomfamilien (Elatinaceae) 
 Evjeblomslekta (Elatine)
 Fiolfamilien (Violaceae) 
 Fiolslekta (Viola)
 Perikumfamilien (Clusiaceae, Hypericaceae) 
 Perikumslekta (Hypericum)
 Linfamilien (Linaceae) 
 Linslekta (Linum)
 Pilefamilien eller vierfamilien (Salicaceae) 
 Poppelslekta (Populus)
 Vierslekta (Salix)
 Vortemjølkfamilien (Euphorbiaceae)
 Vortemjølkslekta (Euphorbia)

Familiar, slekter og artstal 
Nedanfor er dei 39 familiene i ordenen lista opp. Familiar som ikkje er representert i Nordisk flora står i kursiv skrift.
 Achariaceae – 30 slekter, 145 artar
 Balanopaceae – 1 slekter, 12 artar
 Bonnetiaceae – 3 slekter, 35 artar
 Caryocaraceae – 2 slekter, 21 artar
 Centroplacaceae – 1 slekt, 1 art
 Chrysobalanaceae – 17 slekter, 460 artar
 perikumfamilien (Clusiaceae, Hypericaceae) – 40 slekter, 1 050 artar
 Ctenolophonaceae – 1 slekter, 3 artar
  Dichapetalaceae – 3 slekter, 165 artar
  Euphroniaceae – 1 slekt, 2 artar
 evjeblomfamilien (Elatinaceae) – 2 slekter, 35 artar
 fiolfamilien (Violaceae) – 20 slekter, 800 artar
 Goupiaceae – 1 slekt, 2 artar
 Humiriaceae – 8 slekter, 50 artar
 Hypericaceae = syn. Clusiaceae
 Irvingiaceae – 3 slekter, 10 artar
 Ixonanthaceae – 5 slekter, 21 artar
 kokafamilien – 4 slekter, 240 artar
 Lacistemataceae – 2 slekter, 14 artar
 linfamilien (Linaceae) – 10-12 slekter, 300 artar
 Lophopyxidaceae – 1 slekt, 2 artar
 Malpighiaceae – 68 slekter, 1.250 artar
 Malesherbiaceae – 1 slekt, 24 artar
  Medusagynaceae – 1 slekt, 1 art
  Ochnaceae – 27 slekter, 495 artar
 Pandaceae – 3 slekter, 15 artar
 pasjonsblomefamilien (Passifloraceae) – 16 slekter, 705 artar
 Phyllanthaceae – 59 slekter, 1.745 artar
 Picrodendraceae – 28 slekter, 100 artar
 pilefamilien eller vierfamilien (Salicaceae – 55 slekter, 1 010 artar
 Podostemaceae – 48 slekter, 270 artar
 Putranjivaceae – 3 slekter, 210 artar
 Quiinaceae – 4 slekter, 55 artar
 Rafflesiaceae – 3 slekter, 20 artar
 Rhizophoraceae – 16 slekter, 149 artar
 Trigoniaceae – 5 slekter, 28 artar
 Turneraceae – 10 slekter, 205 artar
 vortemjølkfamilien (Euphorbiaceae) – 240 slekter, 6 000 artar

Tidlegare blei familien Mitrastemonaceae også rekna med blant Malpighiales, men DNA-studiar har ført til at denne familien siden 2004 har vore plassert i ordenen Ericales.

Kjelder
Denne artikkelen bygger på «Malpighiales» frå ,  den 1. juni 2017.
Lyder Nicolaysen

Lyder Wentzel Nicolaysen () var ein norsk kjøpmann og stortingsmann frå Bergen. Han var far til Nicolay Nicolaysen.

Nicolaysen var son til ein kjøpmann og var sjølv kjøpmann i heimbyen frå 1818. I tida 1836-54 var han medeigar i firmaet N. Nicolaysen & Co. og børskommissær.  

Nicolaysen møtte på Stortinget både i 1830, 1839 og 1845 som vald representant frå Bergen. Dessutan deltok han på Stortinget 1836 og Omframtstortinget 1836-37 som fyrste varamann. Han var medlem 1830 og 1836 i Bankkomiteen. Elles var han i 1830 medlem av «komiteen om de finmarkske forhold», 1836 sekretær i komiteen om brannvesenet i byane og medlem av Gasjekomiteen og i komiteen om flagget. På stortinga 1839 og 1845 hadde han plass i Budsjettkomiteen.

Nicolaysen var frå 1838 med i det fyrste bystyret i Bergen, og vart verande bystyremedlem til 1847. Frå 1842 var han styremedlem i Noregs Bank si Bergens-avdeling i 28 år. I 1843 var han medlem i ein departemental komite som såg på vrakarvesenet.

Kjelder
Lindstøl, Tallak: Stortinget og Statsraadet 1814-1914. Kristiania, 1914
 

Stortingsrepresentantar 1830-1832
Stortingsrepresentantar 1836-1838
Stortingsrepresentantar 1839-1841
Stortingsrepresentantar 1845-1847
Stortingsrepresentantar for Bergen
Folk frå Bergen
Søren Martens

Søren Breder Martens () var ein norsk bakarmeister og stortingsmann frå Bergen.

Martens var son til ein bakarmeister i Bergen, og vart i 1810 sjølv bakarmeister i heimbyen. Han var valmann frå 1826 til -44, og møtte på Stortinget både i 1830, 1833 og 1842. I 1830 var han medlem i Desisjonskomiteen og både i 1830 og 1833 i komiteen om kjøpstadskatten, elles i 1833 var han med i Protokollkomiteen. På Stortinget 1842 var han medlem i Næringskomite nr 2.

Martens levde ugift og døydde i heimbyen, 71 år gammal.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1830-1832
Stortingsrepresentantar 1833-1835
Stortingsrepresentantar 1842-1844
Norske handelsfolk
Lauritz Rygh

Lauritz Kristian Nilssen Rygh () var ein norsk pressemann og politikar frå Stavanger. Han representerte byane i Vest-Agder og Rogaland og partiet Venstre på Stortinget frå 1931 til 1945.

Rygh var son til ein skomakarmeister.  Etter middelskolen tok han eksamen ved Stavanger tekniske aftenskole. Frå 1889 til 1901 arbeidde i skoverksemda til faren. Han fekk då stilling i redaksjonen til Stavanger Aftenblad. I tida 1921 til 1927 var han redaktør i avisa. Sviktande helse førte til at han trekte seg frå sjefsjobben, men arbeidde i avisa til utgangen av 1940.

Gjennom fire valperiodar, 1916-28, var Rygh medlem i Stavanger bystyre. Ved stortingsvalet hausten 1930 vart han vald til stortingsrepresentant frå valkrinsen beståande av byane Kristiansand, Mandal, Flekkefjord, Stavanger og Haugesund, attvald to gongar. Perioden 1931-33 var han medlem i Finans- og tollkomiteen, deretter 1934-36 i Helsekomiteen, og til sist, 1937-45 i Universitets- og fagskulekomiteen.

Kjelder
Stortingsbiografi 

Stortingsrepresentantar 1931-1933
Stortingsrepresentantar 1934-1936
Stortingsrepresentantar 1937-1945
Norske journalistar
Folk frå Stavanger
Mosfellsbær

Mosfellsbær er en kommune og by sørvest på Island. Ved utgangen av 2007 hadde han 8 147 innbyggjarar.
Han ligg rundt 12 km aust for Reykjavík, i hovudstadsregionen Höfuðborgarsvæðið.

Bakgrunnsstoff

Byar i Höfuðborgarsvæðið
Kommunar på Island
Norgeshistorie.no

Norgeshistorie.no er ein norsk nettstad oppretta av Institutt for arkeologi, konservering og historie (IAKH) ved Universitetet i Oslo. Nettstaden tek for seg norsk historie frå steinalderen til i dag. Artiklane er delt inn i 19 tidsepokar, som igjen er tematisk inndelt.

Artiklane er skrivne av norske historikarar og arkeologar, dei fleste tilsette ved UiO, men fagfolk utanfrå har òg skrive fleire artiklar. Fleire bidrag kjem òg frå arkeologar tilsett ved Kulturhistorisk museum. Norgeshistorie.no er ikkje eit leksikon, men eit samleverk om norsk historie på nett.

Norgeshistorie.no er finansiert av UiO og Fritt Ord.

Referansar

Bakgrunnsstoff 
 

Skipingar i 2015
Norske nettstader
Norsk historie
Europacupen i fotball 1975

Europacupen i fotball 1975 var ei fotballturnering der vinnarane av 30 europeiske toppseriar i fotball var påmelde, attåt tittelforsvarar Bayern München. Turneringa var den 20. i rekka. I finalen 28. mai 1975 i Paris forsvarte vesttyske Bayern München meistertittelen ved å vinne 2-0 over engelske Leeds United. Sigeren var den andre av tre rake triumfar i Europacupen i fotball til det vesttyske meisterlaget. 

Europacupen 1975 var ei rein utslagsturnering. Ved lik målskilnad etter dobbelkamp talde bortemål dobbelt. Turneringa tok til 18. september 1974. Etter to rundar i september-november, vart kvartfinalane og semifinalane avvikla i mars-april 1975.

Vinnarlaget Bayern München fekk walkover i fyrste runde, og sende deretter FC Magdeburg, Ararat Jerevan og AS Saint-Étienne ut av turneringa, medan Leeds sikra seg finaleplass etter møte med høvesvis FC Zürich, Újpesti Dózsa, RSC Anderlecht og FC Barcelona.

Finalen
48 374 tilskodarar såg finalen på Parc des Princes i Paris 28. mai 1975. Bayern München vann 2-0 etter mål av Franz Roth i det 71. og Gerd Müller i det 81. minutt. 

Vinnarlaget Bayern München bestod av Sepp Maier, Björn Andersson, Franz Beckenbauer (kaptein), Georg Schwarzenbeck, Bernd Dürnberger, Franz Roth, Rainer Zobel, Jupp Kapellmann, Conny Torstensson, Gerd Müller og Uli Hoeneß. Sepp Weiß
tok plassen til skadde Andersson allereie i det 4. minutt, medan Klaus Wunder erstatta Hoeneß i det 42. minutt. 

Leeds United mønstra David Stewart, Paul Reaney, Norman Hunter, Paul Madeley, Frank Gray, Billy Bremner (kaptein), Johnny Giles, Terry Yorath, Peter Lorimer og Joe Jordan, Allan Clarke. Eddie Gray kom inn for Yorath i det 80.minutt.

Franske Michel Kitabdjian var dommar i kampen.

Kjelder
Denne artikkelen bygger på «Europapokal der Landesmeister 1974/75» frå ,  den 2. juni 2017.  
 

Europacupen i fotball
Sport i 1975
Frederik Mosling

Frederik Christian Hegdorn Matheson Mosling () var ein norsk offiser og stortingsmann frå Børsa. Abraham Mosling var bror hans.

Mosling var son til ein proprietær. Sjølv gjekk han inn i hæren og var offiser i trondhjemske infanteriregiment frå 1812. I 1823 vart han forfremja til premierløytnant og i 1839 til kaptein og sjef i den trondhjemske brigade.

Mosling vart vald til stortingsrepresentant frå Søndre Trondhjems amt på tre valting og møtte på stortinga 1830, 1833 og 1839. Han var i 1830 sekretær i «trykningskomiteen» og medlem i Matrikkellovkomiteen, sekretær i sistnemnde i 1833. Både i 1833 og 1839 var han medlem i Militærkomiteen. I 1838 var han den fyrste ordføraren i Børsa.

Han levde ugift og døydde i 1839, 47 år gammal.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1830-1832
Stortingsrepresentantar 1833-1835
Stortingsrepresentantar 1839-1841
Norske offiserar
Folk frå Skaun
Anniken Hauglie

Anniken Hauglie () er ein norsk politikar frå Høgre. Frå 16. desember 2015 til 24. januar 2020 var ho arbeids- og sosialminister i regjeringa Solberg.

Kjelder 

Norske arbeidsministrar
Statsrådar i Regjeringa Solberg
Høgrestatsrådar
Norske sosiologar
Høgrepolitikarar i Oslo
Byrådar i Oslo
Folk frå Ski
Folk frå Oslo
Acropora palmata

Acropora palmata er ein steinkorall som finst i Karibia, der han er ein viktig korallrevbyggjar. Han er rekna som ein truga art.

Kjelder 
 

Steinkorallar
Magnus Tvedten

Nils Magnus Nilsen Tvedten () var ein norsk gardbrukar og politikar frå Tjølling i Vestfold. Frå 1917 til 1936 representerte han i fleire periodar partiet Venstre på Stortinget, vald frå valkrinsen Brunla og fylkeskrinsen Vestfold.

Magnus Tvedten var son til ein gardbrukar. Skulevinteren 1884/85 gjekk han Oddmund Vik sin folkehøgskule i Vestfold. Han gjekk elles ein del korte landbruks- og hagebrukskurs. Sidan gifta seg til garden Østby i Tjølling, og overtok i 1895 drifta på det som var odelsgarden til kona. Ved sidan av bondeyrket  var Tvedten takstmann i Hypotekbanken i om lag 28 år.

Perioden 1899-1901 var Tvedten medlem av heradsstyret i Tjølling, vald på Avholdsfolkets liste. Frå 1905 til 1938 var han på ny heradsstyremedlem, då vald for Venstre. Han var ordførar i Tjølling 1907-10 og 1937-38, samt varaordførar i seks år. Frå 1925 til -30 var han formann i skulestyret i heradet.

Valperiodane 1916-18 og 1919-21 var Tvedten fyrste varamann til Stortinget frå einmannskrinsen Brunla. Han møtte frå 1917 til mai 1920 og på ny frå 22. juni 1921 i staden for statsråd Martin Olsen Nalum. Valperioden 1922-24 var Tvedten fyrste varamann frå fylkeskrinsen Vestfold og heldt fram å møte på Stortinget til ut i 1923-sesjonen. I desse sesjonane var han medlem 1917-18 og nestformann 1919-21 i Vegkomiteen, medan han i 1922-23 hadde plass i Sosialkomiteen. Frå 1931 til -36 var Tvedten fjerde stortingsrepresentant frå Vestfold og var alle seks sesjonane sekretær i Landbrukskomiteen.

Tvedten tok på seg ei mengd yrkes- og tillitsverv. Frå 1917 var han medlem både i Statens prisråd og Statens brenselsråd. Han var elles nestformann i Komiteen om ombygging av Vestfoldbanen og medlem i Den sivile forsvarskommisjon av 1920. I tida 1913-33 var han formann i Vestfold fylkes landbruksselskap og 1915-33 styremedlem i Felleskjøpet i Oslo. Også mangeårig styremedlem i Larviks Aktiemeieri & Handelslag, såvelsom i Larviks Andels Potetmelfabrik. Frå 1933 var han med i styringa av Noregs Bank si avdeling i Larvik. Etter å ha vore med i styret for Selskabet for Norges Vel, var han i fireårsbolken 1934-38 preses i selskapet.

Kjelder
Stortingsbiografi

Stortingsrepresentantar 1916-1918
Stortingsrepresentantar 1919-1921
Stortingsrepresentantar 1922-1924
Stortingsrepresentantar 1931-1933
Stortingsrepresentantar 1934-1936
Folk frå Larvik
Norske EØS- og EU-ministrar

Norsk EØS- og EU-minister, også kjend som Norsk europaminister er medlem av regjeringa i Noreg og statsråd i Utanriksdepartementet med ansvaret for EØS-saker, og Noreg sitt forhold til EU. Posten vart oppretta 16. oktober 2013 av Solberg-regjeringa.

EØS- og EU-minister sidan 20. oktober 2017 er Marit Berger Røsland frå Høgre.

EØS- og EU-ministrar 
Norske EØS- og EU-ministrar omfattar alle statsrådane i Utanriksdepartementet med ansvar for EØS- og EU-saker.

Kjelder 

Denne artikkelen bygger på «Norges EØS- og EU-minister» frå , den 2. juni 2017, revisjon 17260134 

EØS og EU
Skipingar i 2013
2013 i Noreg
Politikk i 2013
EØS
St. Josefs katedral i Dar-es-Salaam

St. Josefs katedral (engelsk: , swahili: ) er ei katolsk domkyrkje i Dar-es-Salaam i Tanzania. Ho ligg i Sokoine Drive rett attmed terminalen til Zanzibar-ferja, og vart bygd i nygotisk stil. Ho vart bygd av tyskarane mellom 1897 of 1902, og vart vigsla som katolsk kyrkje i 1905. Domkyrkja er hovudsete for Dar-es-Salaam erkebispedøme.

Referansar 

Domkyrkjer i Tanzania
Dar-es-Salaam
Matthew Lillard

Matthew Lyn Lillard (), kjend som Matthew Lillard, er ein amerikansk filmskodespelar, -regissør og -produsent.

USA-amerikanske skodespelarar
Folk frå Michigan
Folk frå Lansing
Europacupen i fotball 1976

Europacupen i fotball 1976 var ei fotballturnering der vinnarane av 31 europeiske toppseriar i fotball var påmelde, attåt tittelforsvarar Bayern München. Turneringa var den 21. i rekka. Gjennom finalen 12. mai 1976 i Glasgow forsvarte vesttyske Bayern München meistertittelen ved å vinne 1-0 over franske AS Saint-Étienne. Sigeren var den tredje rake i Europacupen i fotball til det vesttyske meisterlaget. 

Europacupen 1976 var ei rein utslagsturnering. Ved lik målskilnad etter dobbelkamp talde bortemål dobbelt. Turneringa tok til 16. september 1975. Etter to rundar i september-november, vart kvartfinalane og semifinalane avvikla i mars-april 1976.

Vinnarlaget Bayern München slo ut Jeunesse Esch frå Luxembourg, svenske Malmö FF, Benfica frå Lisboa og Real Madrid. AS Saint-Étienne vann etter tur over Kjøbenhavns Boldklub, Glasgow Rangers, Dynamo Kiev og PSV Eindhoven.

Finalen
54 684 tilskodarar såg finalen på Hampden Park i Glasgow 12. mai 1976, ein kamp Bayern München vann med 1-0
mot Saint-Étienne. Midtbanespelaren Franz Roth vart matchvinnar med ei skåring i det 57. minutt. 

Vinnarlaget Bayern München bestod av Sepp Maier, Johnny Hansen, Franz Beckenbauer (kaptein), Georg Schwarzenbeck, Udo Horsmann, Bernd Dürnberger, Franz Roth, Jupp Kapellmann, Karl-Heinz Rummenigge, Gerd Müller og Uli Hoeneß.  

Mannskapet til AS Saint-Etienne var: Ivan Ćurković, Gérard Janvion, Oswaldo Piazza, Christian Lopez, Pierre Repellini, Dominique Bathenay, Jean-Michel Larqué (kaptein), Jacques Santini, Hervé Revelli, Patrick Revelli og Christian Sarramagna. Sistnemnde vart teken av bana åtte minuttar før kampen var over, Dominique Rocheteau kom inn i staden. 

Károly Palotai frå Ungarn dømde kampen.

Kjelder
Denne artikkelen bygger på «Europapokal der Landesmeister 1975/76» frå ,  den 3. juni 2017.  
 

Europacupen i fotball
Sport i 1976
Anders Evensen

Anders Christian Evensen () var ein norsk trelasthandlar, skipsmeklar og stortingsmann frå Bamble i Telemark.

Evensen var son til ein gardbrukar. Han var i 13 år kontorist i handelsnæringa i Stathelle. Sidan var han trelasthandlar, skipsbyggar og skipsreiar i Brevik, frå 1848 skips-, vare- og vekselmeklar same staden. Frå 1837 var han medlem i Brevik bystyre, i fleire år ordførar. Han var elles i mange år forlikskommissær og «sparebankdirektør».

Evensen representerte Brevik på Stortinget 1857, Omframtstortinget 1858, og stortinga 1859-60 og 1865-66. Han var 1857 medlem i Justiskomite nr 1, 1859-60 i Desisjonskomiteen og 1865-66 i Protokollkomiteen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1857-1858
Stortingsrepresentantar 1859-1861
Stortingsrepresentantar 1865-1867
Folk frå Bamble
Folk frå Porsgrunn
Frederik J. Holst

Frederik Julius Holst () var ein norsk kjøpmann, trelasthandlar og stortingsmann frå Tønsberg.

Holst var son til ein skipper og kjøpmann i Tønsberg. Sjølv opna han i 1844 si eiga forretning i Moss, og var også skipsreiar og trelasthandlar. Han var ordførar for Moss bystyre i fleire år.

Frå 1857 til 1864 representerte Holst bykrinsen Moss og Drøbak på Stortinget. Han var i 1857 og 1859-60 medlem i Bankkomiteen. På Omframtstortinget 1858 var han i komiteen om brennevinsavgifta, medan han i 1862-63 hadde plass i Tollkomiteen. 1863-sesjonen og 1864-sesjonen frå 14. april tok hans sete i Lagtinget.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1857-1858
Stortingsrepresentantar 1859-1861
Stortingsrepresentantar 1862-1864
Folk frå Tønsberg
Folk frå Moss
Ole Johan Olsen

Ole Johan Olsen () var ein norsk hamne- og transportarbeidar frå Kristiansand som representerte Arbeidarpartiet på Stortinget i tida 1928-39.

Olsen var son til ein brannkonstabel. Frå 1898 arbeidde han i ei fiskeforretning i heimbyen. Deretter var han losse- og lastearbeidar frå 1910. Han var så forretningsførar for hamnearbeidarane i Kristiansand frå 1920 til han døydde.

Frå 1913 til 1937 var Olsen vedvarande medlem i formannskapet i Kristiansand. Han var elles formann i to år, og medlem av hovudstyret i Norsk Transportarbeiderforbund frå 1915. Hausten 1927 vart han vald til stortingsrepresentant frå valkrinsen Kristiansand, Mandal, Flekkefjord, Stavanger og Haugesund, og sidan attvald tre gongar, heile tida for Arbeidarpartiet. I tida 1928-39 var han då på Tinget medlem 1928-30 i Post- og telegrafkomiteen, 1931-33 i Veg- og jarnbanekomiteen og frå 1934 til han døydde i  Post-, telegraf- og kystfartskomiteen.

Kjelder
Stortingsbiografi 

Stortingsrepresentantar 1928-1930
Stortingsrepresentantar 1931-1933
Stortingsrepresentantar 1934-1936
Stortingsrepresentantar 1937-1945
Folk frå Kristiansand
Tommy Smith (1945)

Thomas Smith (), kjend som Tommy Smith, var ein engelsk fotballspelar for Liverpool fotballklubb, kjend for harde taklingar.

Smith var fødd og oppvaksen i Liverpool og spela om lag 500 kampar for Liverpool FC i åra 1963–1978. Han var med på å vinne fem ligameisterskap, og dessutan Europacupen i fotball i 1977. Han avslutta fotballkarrieren med ein sesong i Swansea City AFC i Swansea. Sidan arbeidde han som fotballskribent, skreiv ei spalte for Liverpool Echo kvar veke i 35 år frå 1979 til august 2014. I mars 2008 gav han ut sjølvbiografien Anfield Iron.

Landslagsspel
Smith spelte ein landskamp, den 19. mai 1971 tok han plass i Englands midtforsvar i den mållause kampen mot Wales på Wembley stadion i London.

Kjelder

eu-football

Bakgrunnsstoff
Om Tommy Smith på lfchistory.net

Engelske fotballspelarar
Engelske forfattarar
Liverpool-spelarar
Folk frå Liverpool
Swansea-spelarar
Per T. Hovland

Per Thorsson Hovland () var ein norsk gardbrukar og politikar frå Vangsnes i Balestrand herad i Sogn. Han representerte Høgre og seinare Bondepartiet på Stortinget i til saman tre periodar i tida mellom 1919 og 1936.

Hovland var son til ein gardbrukar. Skulevinteren 1899/91 var han elev på Sogndal folkehøgskule. Han tok over farsgarden Hovland i 1894 og dreiv denne til etterkomar tok over. Elles var han åstadskommissær og åra 1909-18 revisor i  sparebanken i Balestrand.

Hovland stod i fremste rekke i bygdestyringa av Balestrand. Han var såleis varaordførar 1904-22 og ordførar 1922-25. I si tid var han nestformann i skulestyret, medlem i fattigstyret og likningsnemnda i Balestrand. Han var også engasjert i ymse kristelege lag og utskot, mellom anna var han i tida 1937-45 nestformann i Bjørgvin bispedømeråd. 

Ved stortingsvalet hausten 1918 vart Hovland vald til å representere einmannskrinsen Ytre Sogn og partiet Høgre i perioden 1919-21. Fram til 21. juni 1920 var han medlem i Protokollkomiteen, deretter sat han i Vegkomiteen til 22. juni 1921, då han atter tok plass i Protokollkomiteen. Ei tid etter Bondepartiet var skipa, melde han seg til teneste for det ferske partiet. Periodane 1931-33 og 1934-36 var han stortingsmann frå Sogn og Fjordane fylke og for Bondepartiet. I den fyrste treårsbolken var han medlem i Sosialkomiteen, i den andre var han sekretær i Administrasjonskomiteen.

Kjelder
Stortingsbiografi
Gravminne på Vangsnes kyrkjegard

Stortingsrepresentantar 1919-1921
Stortingsrepresentantar 1931-1933
Stortingsrepresentantar 1934-1936
Folk frå Balestrand
Jostein Berntsen

Jostein Berntsen () er ein norsk gardbrukar og stortingsmann frå Rennebu i Sør-Trøndelag. I tida 1977-89 representerte han fylket og Arbeidarpartiet på Stortinget.

Far til Berntsen var gardbrukar. Sjølv gjekk han både på Jordbruksskolen for fjellbygdene, på Skjetlein jordbruksskole og Meldal yrkesskole. Berntsen arbeidde deretter på Hvam landbruksskole og var så arbeidsformann i eit anleggsgartnarfirma i Trondheim. År 1969 tok han over gardsbruket Skugglia i Rennebu og dreiv det til 1999.

Berntsen engasjerte seg i Arbeidarpartiet og var medlem av Rennebu kommunestyre 1972–77. Gjennom stortingsvalet 1977 vart han vald inn på Stortinget frå Sør-Trøndelag, og vart attvald ved dei to neste stortingsvala. Dei fyrste åtte åra var han medlem i Landbrukskomitéen, frå 1985 i Samferdslekomiteen.

Kjelder
 

Stortingsrepresentantar frå Ap
Stortingsrepresentantar for Sør-Trøndelag
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Lokalpolitikarar i Rennebu
Ap-politikarar i Sør-Trøndelag
Folk frå Rennebu
Christian Ringnes

Christian Ringnes () er ein norsk forretningsmann som frå 1984 har vore ein aktiv investor i fast eigedom, og no er største eigaren og administrerande direktør i eigedomsselskapa Eiendomsspar og Victoria Eiendom. Han er utdanna siviløkonom frå Université de Lausanne i Sveits og MBA frå Harvard Business School i USA.

Christian Ringnes er kjend for å samle på miniflasker utan innhald, nokre med innhald, i eit Småflaskemuseum (The Mini Bottle Gallery) i ein bygard i Kirkegata i Oslo sentrum, der han dessutan driv konferanse- og selskapslokale. Han er òg kjend for å vere ein aktiv samlar av kunst, og for å stå attom den omdiskuterte skulpturparken Ekebergparken, opna i 2013 i Ekebergskråninga i Oslo, den solfylte, skogdekte vesthellinga av Ekeberg ned mot Bjørvika. Han (Eiendomsspar) har dessutan kjøpt det nedlagde Folketeatret og gjort det til ei privat konsert- og teaterscene.

Christian Ringnes er fødd i Oslo som son av Christian Ringnes senior. Han voks opp i Halvdan Svartes gate på Frogner i Oslo. Familien flytta til Vinderen i Oslo då han var åtte år, og han gjekk på Vinderen skole, seinare Ris gymnas, og tente verneplikta som befal i Hærens sanitet i Nord-Noreg. Ætta stammer frå garden Ringnes attmed Krøderen.

Christian Ringnes er oldebarn av Ellef Ringnes, som saman med sin bror Amund skipa Ringnes Bryggeri i Oslo i 1877. Bryggeriet vart selt ut av familien av Christian Ringnes senior.

Bakgrunnsstoff
Artikkelen «Eiendomskongen» av Irina Lee i tidsskriftet magma.no 1-2014 frå Econas Informasjonsservice AS

Norske siviløkonomar
Norske investorar
Folk frå Oslo